Posted by: jan | 2008/08/20
My rinitus (hooikoors of alergie, ek weet nie?!) dreun my behoorlik op die winter - is al deur twee kursusse antibiotika, gesond geword en nou drie weke later staan ek vanoggend op sonder ' n stem en weer selfde simptome as toe ek so baie siek geword het. Ek kry nooit regtig loop neus nie - dis net slym + agter-neus drip wat daarna omsit in ontseking oral in boonste lugweg (keel, neus en hoes).
Ek gebruik tans Nazakor (steroid neusproei) al vir die afgelope maand...help niks! Sal ek iets soos deselex en Beconase Aqueous probeer - dit het mos kortisoon in wat nie deur liggaam opgeneem word nie?
Dis al so ' n flippen verleentheid om aanmekaar veskoning te maak vir my stem wat weg is of keel skoon te maak. Dis regtig ' n groot frustrasie!!!! Help asseblief!
Dit help soms om jou dokter te vra om jou 'n kort kursus Meticorten pilletjies voor te skryf. Deselex en Beconase aq sal ook help en as jy met soutwater spoel 2 keer per dag help dit om die sinusse skoon te hou en infeksie te voorkom. ( 1/2 teelepel sout op 'n koppie lou water) Miskien moet jy ook 'n immunobooster drink - iets soos Immunochoice of viral choice c of echinacea of Moducare.